Case ID: 1239492
Sentence 0: Azərbaycan Respublikası vətəndaşı, evli, orta təhsilli, işləməyən, əvvəllər məhkum olunmamış, Ağdam rayonu, Qiyaslı kəndində qeydiyyatda olan və Bakı şəhəri, Sabunçu rayonu, Zabrat qəsəbəsi, İstixanada yaşayan barəsində “həbs” qətimkan tədbiri seçilmiş Təqsirləndirilən şəxs Azərbaycan Respublikası Cinayət Məcəlləsinin 263-1.1-ci maddəsi ilə təqsirləndirilməsinə dair cinayət işinə məhkəmənin binasında, açıq məhkəmə iclasında baxaraq MÜƏYYƏN ETDİ: Təqsirləndirilən şəxs 05 fevral 2020-ci il tarixdə saat 07:20 radələrində etibarnaməsi olmadan idarə etdiyi AD N 485347 seriyalı nəqliyyat vasitəsinin qeydiyyat şəhadətnaməsi ilə X2 mülkiyyətində olmaqla ƏN-İ № 789439 nömrəli etibarnamə ilə "xxxx" Məhdud Məsuliyyətli Cəmiyyətinin sahibliyinə verilmiş texniki cəhətdən saz vəziyyətdə olan «Kia Optima» minik markalı **-XK-*** dövlət qeydiyyat nişanlı avtomobil ilə Bakı şəhəri, Nərimanov rayonu, H.Əliyev prospekti ilə metronun «Koroğlu» stansiya istiqamətindən Babək prospekti istiqamətinə 60 km/saat sürətlə hərəkətdə olarkən ünvan 1 ünvanda yerləşən «Saat Qülləsinin» qarşısına düşən yolun hərəkət hissəsində «Yol hərəkəti haqqında» Azərbaycan Respublikası Qanununun 37-ci madddəsinin 1-ci hissəsinin 1-ci bəndinin və həmin Qanunun 36-cı maddəsinin 1-ci hissəsinin 3-cü bəndinin tələblərini pozmuş, yəni nəqliyyat vasitəsini idarə etmək hüququ olmadan avtomobili idarə etmiş və yol hərəkəti üçün təhlükəsiz şərait yaratmalı olduğu halda öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı kimi tələblərinə riayət etməyib idarə etdiyi avtomobilin qabaq sağ tərəfi ilə eyni hərəkət istiqaməti üzrə ondan qarşıda hərəkətdə olan Şahid2 ƏN-İV № 587618 nömrəli etibarnamə əsasında 40 km/saat sürətlə idarə etdiyi AC N 808056 seriyalı nəqliyyat vasitəsinin qeydiyyat şəhadətnaməsi ilə Zərərçəkmiş şəxs2 mülkiyyətindəolmaqla texniki cəhətdən saz vəziyyətdə olan «Volvo XC90» minik marşalı **-KX-*** dövlət qeydiyyat nişanlı avtomobilin arxa hissə ilə toqquşdurmuş, nəticədə Şahid2 «Volvo XC90» minik markalı **-KX-*** dövlət qeydiyyat nişanlı avtomobilin idarəetməsini itirərək yolun hərəkət hissəsinin sağ kənarında təmizlik işləri aparan Zərərçəkmiş şəxs1 dəyərək ehtiyatsızlıqdan ona sağ iç və bayır topuqların qapalı, az yerdəyişmiş sınığı, sol baldır ətrafı yumşaq toxuma əzilməsi kimi sağlamlığın uzun müddətə pozulmasına səbəb olan sağlamlığa az ağır zərərvurmaya aid bədən xəsarətləri yetirmiş, həmçinin «Kia Optima» minik markalı **-XK-*** dövlət qeydiyyat nişanlı avtomobilin əzilərək zədələnməsindən sahibi "xxxx" Məhdud Məsuliyyətli Cəmiyyətinə 4700 manat, «Volvo XC90» minik markalı **-KX-*** dövlət qeydiyyat nişanlı avtomobilin əzilərək zədələnməsindən isə sahibi Zərərçəkmiş şəxs2 1720 manat maddi ziyan vurulmasına səbəb olmaqla yol nəqliyyat hadisəsi törətmişdir.